ທ້າວທິໂມທີ ສິງຣາດສົມບຸນ ໜຸ່ມລາວອາເມຣິກັນ ນັກຂຽນ ນັກແຕ້ມ ແລະນັກເຄື່ອນໄຫວສັງຄົມ
ທ້າວທິໂມທີ ສົງຣາດສົມບຸນ ໜຸ່ມລາວອາເມຣິກັນ ພໍ່ຂອງລາວຢາກໃຫ້ເປັນທະນາຍຄວາມ ແມ່ຢາກໃຫ້ເປັນທ່ານໝໍ ແຕ່ທ້າວມິໂທທີ ມີແນວຄິດປະດິດສ້າງ ມັກແຕ້ມ ຄົ້ນຄວ້າ ແລະຂຽນກ່ຽວກັບຊິວິດ ຂອງຊຸມຊົນ. 
ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ແລງວັນພະຫັດມື້ນີ້ ເຮົາຈະນຳການໂອ້ລົມກັບທ້າວທິມໂມທີ ສິງຣາດສົມບຸນ ຢູ່ ເມືອງໂຄລຳບັສ ລັດໂອຮາຍໂອ ທ້າວທິມໂມທີສຳເລັດປະລິນຍາຕີ ດ້ານການ ສຶກສາຊົນຊາດຊົນເຜົ່າ (Ethnic studies) ຈາກມະຫາວິທະຍາໄລລັດໂອຮາຍໂອ ທ້າວທີໂມທີ ແມ່ນນັກເຄື່ອນໄຫວສັງຄົມ ນັກຂຽນ ນັກແຕ້ມແລະເປັນປາກ ສຽງໃຫ້ແກ່ສັງຄົມລາວ ທ້າວທິມໂມທີ ມີຄວາມສົນໃຈກ່ຽວກັບຊີວິດຄົນລາວອາ ເມຣິກັນ ທີ່ລາວເຫັນວ່າບໍ່ໄດ້ຮັບສິດທິເທົ່າທຽມທາງດ້ານການສຶກສາແລະບັນຫາ ຂອງສັງຄົມ ກິ່ງສະຫວັນ ຈະນຳເອົາການໂອ້ລົມມາສະເນີທ່ານ ໃນອັນດັບຕໍ່ໄປ ທ້າວທິໂມທີ ສິງຣາດສົມບຸນ ອາຍຸ 29 ປີ ລູກຊອດລາວອາເມຮິກັນ ພໍ່ເປັນຄົນລາວ ແລະ ແມ່ເປັນຄົນອາເມຣິກັນ ທ້າວທິໂມທີ ສາມາດປາກພາສາ ລາວໄດ້ພຽງເລັກນ້ອຍເຕີບໃຫຍ່ ຢູ່ໃນບັນຍາກາດສິ່ງແວດລ້ອມທີ່ລາວສັງເກດ ເຫັນວ່າ ເປັນຊົນຊັ້ນທີ່ບໍ່ໄດ້ຮັບການສຶກສາ ດີເທົ່າທຽມກັນກັບພວກນັກຮຽນຄົນ ຜິວຂາວທີ່ເປັນປະຊາຄົມທີ່ຮັ່ງມີ ທ້າວທິໂມທີຈົບມັດ ທະຍົມຢູ່ເມືອງໂຄລຳບັສ ລັດໂອຮາຍໂອ ຊຶ່ງສ່ວນໃຫຍ່ຄອບງໍາໂດຍພວກນັກຮຽນຜິວດຳ ແລະສະແປນິສ ແລະບໍ່ມີນັກຮຽນລາວອາເມຣິກັນ ພໍ່ຂອງທ້າວທິໂມທີ ເປັນຄົນອາເມຣິກັນ ເຊື້ອສາຍລາວ ແລະແມ່ເປັນຄົນອາເມຣິກັນ ທ້າວທິໂມທີ ເປັນຊາວໜຸ່ມລາວອາເມຣິກັນ ທີ່ສັງເກດເກດເບິ່ງສິ່ງແວດລ້ອມທີ່ ເຫັນວ່າເປັນຫຍັງ ບ່ອນທີ່ລາວຢູ່ບໍ່ໄດ້ຮັບການສຶກສາການທີ່ດີຄືພວກເດັກນ້ອຍ ຄົນຜີວຂາວ ລາວມີສະຕິລະວັງໂຕຢູ່ສະເໝີ ກ່ຽວກັບຄວາມບໍ່ກໍ້າເກິ່ງຂອງສັງ ຄົມທົ່ວໄປຢູ່ໃນສະຫະລັດ ແລະນີ້ໄດ້ເປັນສິ່ງກະຕຸ້ນໃຫ້ລາວມີຄວາມມານະອົດ ທົນດ້ານການຮຽນ ຈົນໄດ້ຮັບທຶນຮຽນຢູ່ມະຫາວິທະຍາໄລ ຊຶ່ງພໍ່ແມ່ບໍ່ຄ່ອຍເຂົ້າ ໃຈດ້ານການຮຽນຂອງລາວ ທ້າວທິໂມທີ ສົນໃຈຮຽນກ່ຽວກັບການສຶກສາດ້ານ ຊົນຊາດຊົນເຜົ່າຫຼື ethnic studies ທີ່ສ່ວນໃຫຍ່ ຢູ່ໃນປະເທດກຳລັງພັດທະ ນາ ບໍ່ຄ່ອຍມີຫລັກສູດການຮຽນກ່ຽວກັບເລື້ອງນີ້ ທ້າວທິໂມທີ ສຳເລັດປະລິນ ຍາຕີ ໃນປີ 2015 ຈາກມະຫາວິທະຍາໄລລັດໂອຮາຍໂອໄດ້ກ່າວຕໍ່ ວີໂອເອວ່າ: ທ້າວທິໂມທີກ່າວວ່າ ລາວບໍ່ມີປະສົບກັບການກ່ຽວກັບການແບ່ງແຍກດ້ານຜິວພັນຈາກພວກນັກຮຽນຜີວດຳ ຊຶ່ງທ້າວທິໂມທີ ກ່າວເຖິງຕອນນີ້ວ່າ: ໃນໄລຍະການເກີດໄວຣັສໂຄວິດ-19 ມາໄດ້ເກືອບນຶ່ງປີທີ່ຜ່ານມາ ທ້າວທີໂມທີ ໄດ້ສັງ ເກດເຫັນຄວາມຄຽດຊັງ ແລະການໂຈມຕີຕໍ່ຄົນອາເມຣິກັນເຊື້ອສາຍເອເຊຍ ເພີ່ມຂຶ້ນ ເຫດການຄວາມຮຸນແຮງຫຼາຍຄັ້ງເມື່ອບໍ່ດົນມານີ້ ແລະຄົນລາວຢູ່ໃນສະ ຫະລັດ ທີ່ທໍາ ຄວາມຜິດຖືກກັກຂັງ ລໍຖ້າການສົ່ງກັບຄືນໄປປະເທດລາວ ຊຶ່ງທ້າວ ທິໂມທີ ກ່າວມ້ວນ ທ້າຍສູ່ ວີໂອເອ ຟັງດັ່ງນີ້: ທ້າວທິໂມທີ ບໍ່ສາມາດເວົ້າພາສາລາວໄດ້ຢ່າງຫລ່ຽນໄຫຼ ເທົ່າທີ່ລາວຢາກເວົ້າ ໃນການໃຫ້ ສຳພາດຄັ້ງນີ້ ແລະໄດ້ພະຍາຍາມສະແດງຄວາມສາມາດຂອງລາວ ໂດຍການເວົ້າພາສາ ລາວ ກັບ ວີໂອເອ ດັ່ງນີ້: ທ້າວທິໂມທີ ແມ່ນໂຕຢ່າງຊາວໜຸ່ມອາເມຣິກັນເຊື້ອສາຍລາວ ຄົນນຶ່ງທີສຳເລັດການສຶກ ສາສູງທີ່ມາຈາກຊົນກຸ່ມນ້ອຍ ທີ່ມີຄວາມເປັນຫ່ວງ ແລະສັງເກດເບິ່ງສັງ ຄົມຊີວິດຂອງຕົນ ເອງ ຢູ່ໃນແງ່ທີ່ແຕກຕ່າງໄປກັບຄົນຊາວລາວອາເມຣິກັນ ໂດຍທົ່ວໄປ